Veidi lähemalt vaadates on tegu täieliku tragöödiaga. Kui ka vesi kodudest tagasi tõmbub, lapivad inimesed elamist tagantjärele vähemalt aasta. Nad peavad ootama, kuni majapidamised täielikult kuivavad, enne kui renoveerima saab hakata. Esimene asi, millega võimalusel juba tegeletakse, on elamised puhastada pruunist vastikult kleepuvast plögast, millega tulvavesi oma läbikäiku kõikjal märgistab. Rääkimata tuhandetest kaevuritest, kes lähiaega tööta (heal juhul) kodus veedavad.